Mari Bosman soek 'n 'man soos haar pa' - Afrikaanse Musiek Nuus
Die donkerkop-sangeres, Mari Bosman, is terug met 'n nuwe enkelsnit, Man soos my Pa – 'n ballade met baie trefkrag.
Dié liedjie wat deur Mari self geskryf is, is 'n liedjie wat persoolik vir haar die mooste eienskap in 'n man weerspieël. "Dit is 'n liedjie wat baie goed opsom wat ek eendag in 'n lewensmaat soek. Die uiterlike verander soos ons ouer word, maar die innerlike bly," vertel die sangeres.
Volgens Mari dra sy ook die liedjie aan haar eie pa, wat haar grootste rolmodel is, op. "Die liedjie is ook baie gepas so oor Kerstyd omdat families bymekaar kom en mekaar vier," gesels sy verder.
Mari het vroeër vanjaar, net voor Vadersdag, die liedjie akoesties op sosiale media gedeel en binne 'n paar dae het die video meer as 20 000 mense gelok. Die reaksie hierop was so goed dat sy besluit het om die liedjie in die studio op te neem. Sy het onlangs die verwerkte weergawe eksklusief op RSG vrygestel.